Disainikeskuses Defitsiit toimunud moe- ja juukse-show'l tutvustati selle hooaja koolilõputrende ja näidati, kuidas teha pidulikke soenguid, millega alanud kevadsuvel kas lõpupeole, pulma või mõnele muule pidulikule sündmusele minna. Siin on juuksur Teele Viira soovitused, kuidas teha endale ise kaunis pidulik soeng.
Kevadine soeng. / Meeli Küttim
1) Lokid on selle hooaja pidude kindel hitt! Selleks, et saavutada ekstra kohevat lokisoengut, kasuta juurte juures krepitange.
/ Meeli Küttim
Pehmemate lokkide saavutamiseks võta aga suurem salk juukseid ja kasuta koonustange või juuksesirgendajat.
Koolilõpusoeng. / Meeli Küttim
2) Ülespandud soeng muudab kandja hetkega glamuurseks ja pidulikuks. Ka sellise soengu tegemisel võib juustesse enne lokid keerata ja need näppudega läbi sasida, et krunn jääks võimas ja kohev.
Koolilõpusoeng. / Meeli Küttim
Abivahenditeks on vaja vaid tugevat patsikummi, millega juuksed hobusesabasse panna ja seejärel kinnitamiseks vanu häid juuksenõelu ja -klambreid.
Kevadine soeng. / Meeli Küttim
3) Punutised on endiselt moes, aga need ei pea olema liiga keerulised ja ajamahukad.
Kevadine soeng. / Meeli Küttim
Osavate näppude korral võib näiteks tukas ja pealael olevad juuksed kalasabaks punuda ning ülejäänud juustesse kerged lokid keerata.
Koolilõpusoeng. / Meeli Küttim
4) Pidulike soengute puhul tasub meeles pidada, et viimistlusvahendid on kohustuslikud!
Koolilõpusoeng. / Meeli Küttim
Selleks, et peanahk pikal peopäeval rasuseks ei muutuks ja juustel kohevust oleks, lase enne soengu tegemist juuksejuurtele kuivšampooni, millel on sees ka pehmendav palsam. Fikseerimiseks kasuta juukselakki ja läikespreid.
Kaunid soengud. / Meeli Küttim